Suchinthana/ta-wikipedia huggingface dataset:
1493

1493 (MCDXCIII) பழைய ஜூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 ஜனவரி - ரஷ்யாவின் மூன்றாம் ஐவன் அனைத்து ருசியர்களின் கடவுள் எனத் தன்னை அறிவித்தான்.
 ஜனவரி 4 - கொலம்பஸ் தான் கண்டுபிடித்த புதிய உலகை விட்டுப் புறப்பட்டார்.
 மார்ச் 15 - கொலம்பஸ் அமெரிக்காவுக்கான தனது முதல் பயணத்தை முடித்துக் கொண்டு ஸ்பெயின் திரும்பினார்.
 மே 4 - திருத்தந்தை ஆறாம் அலெக்சாண்டர் புதிய உலகை ஸ்பெயினுக்கும் போர்த்துக்கல்லுக்கும் பிரித்துக் கொடுத்தார்.
 ஜூலை 28 - மாஸ்கோவில் பெரும் தீ பரவியது.
 நவம்பர் 3 - கரிபியன் கடலில் டொமினிக்காத் தீவை முதன் முதலில் கொலம்பஸ் கண்டார்.
 நவம்பர் 19 - கொலம்பஸ் முதல் நாள் தான் கண்ட தீவின் கரையை அடைந்து அதற்கு சான் ஜுவான் பட்டீஸ்டா (தற்போதைய புவேர்ட்டோ ரிக்கோ) எனப் பெயர் சூட்டினார்.

பிறப்புக்கள்

இறப்புக்கள்

1493 நாற்காட்டி

மேற்கோள்கள்
பூநகரி

பூநகரி இலங்கையின் கிளிநொச்சி மாவட்டத்தில் அமைந்துள்ள ஓர் பிரதேச செயலாளர் பிரிவாகும். இதனுடைய உள்ளூராட்சிமன்றமாக பூநகரி பிரதேச சபை விளங்குகின்றது. இப்பிரதேசம் ஒரு குறிப்பிடத்தக்க தொல்லியல் ஆய்வுக் களமும் ஆகும். பூநகரி சங்குப்பிட்டிப் பாலம் யாழ்ப்பாணத்துக்குச் செல்வதற்கான மாற்றுப் பாதையாகும். பூநகரியில் விளையும் மொட்டைக்கறுப்பன், பச்சைப்பெருமாள் ஆகிய பாரம்பரிய நெல்லினங்கள் மூலம் உற்பத்தி செய்யப்படும் அரிசி உலகின் தலைசிறந்த அரிசி வகைகளுள் ஒன்றாகும். பச்சைப்பெருமாள் அரிசி நீரிழிவு நோயைக் கட்டுப்படுத்தவல்லது. பூநகரி அரிசியை மக்கள் அதிகம் விரும்புவதால் உள்ளூர் சந்தை முதல் உலக சந்தை வரையில் நல்ல கேள்வி நிலவுகின்றது

பூநகரில் அமைந்திருந்த கூட்டுப் படைத்தளத்தைத் தமிழீழ விடுதலைப் புலிகள் 1993 இல் தவளைப் பாய்ச்சல் நடவடிக்கை மூலம் பலத்த சேதங்களுக்குள்ளானதோடு நாகதேவன் துறையிலுள்ள அதிவேகப் படகுகள் புலிகளின் வசமாகியது. பின்னர் 2000 ஆண்டளவில் எதுவித தாக்குதலும் இன்றி ஆனையிறவு இராணுவ முகாமைப் பலப்படுத்தும் நோக்குடன் பின்வாங்கிச் சென்றனர். இப்பொழுது பலாலித் தளத்தின் மீதான எறிகணைத் தாக்குதல்கள் பூநகரியிலிருந்தே மேற்கொள்ளப்படுவதாகக் கருதப்படுவதால் போரியல் முக்கியத்துவம் வாய்ந்த பகுதியாகவும் உள்ளது.

ஆலயங்கள்
அவற்றுள் சில:
 பத்தினிப்பாய்ப் பிள்ளையார் ஆலயம்
 கல்வெட்டுத்திடல் சித்திரவேலாயுத சுவாமி ஆலயம் (கறுக்காய்த்தீவு)
 சித்தன்குறிச்சி முருகமூர்த்தி கோயில்
 வெட்டுக்காடு பெரும்படை அம்மன் கோயில்
 காவாக்குளம் வைரவர் கோயில்
 நெற்புலவு வராகி அம்மன் கோவில்
 ஊரிமோட்டை சித்தி விநாயகர் ஆலயம் (தம்பிராய்)
 ஆலங்கேணி கட்டுக்கரை வீரகத்தி விநாயகர் தேவஸ்தானம்
 பல்லவராயன்கட்டு மாதிரிக்கிராமம் ஸ்ரீ நாகபூசணி அம்மன் ஆலயம்

மேற்கோள்கள்

வெளி இணைப்புகள்
 கோடைக்கு குளிர் தந்த பூநகரி  

கிளிநொச்சி மாவட்டத்திலுள்ள ஊர்களும், நகரங்களும்
கிளிநொச்சி மாவட்டம்
ஆர்வர்டு பல்கலைக்கழகம்

ஆர்வர்டு பல்கலைக்கழகம் ("ஹார்வர்டு பல்கலைக்கழகம், Harvard University) ஐக்கிய அமெரிக்காவின் மசாசுசெட்ஸ் மாநிலத்தில் அமைந்துள்ளது, ஐவி லீக் குழுமத்தில் ஒன்றாக உள்ள இப்பல்கலைக்கழகம் உலகத்தின் மிக பிரபலமான தனியார் பல்கலைக்கழகமும் அமெரிக்காவின் மிகவும் பழமையான மற்றும் பாரம்பரியமான பல்கலைக்கழகமும் ஆகும். சான் ஆர்வர்டு (John Harvard) என்னும் மதகுரு ஒருவரால் 1639-ஆம் ஆண்டு இது தொடங்கப்பெற்றது. 1869 முதல் 1909-ஆம் ஆண்டு முதல் பல்கலைக்கழகத் தலைவராக விளங்கிய சாரலசு இலியாட்டு இதை உலகின் தலை சிறந்த ஆராய்ச்சி கல்லூரியாக உருவாக்கினார். ஆர்வர்டு பல்கலைக்கழகத்தில் அமைந்துள்ள நூலகம்தான் உலகத்திலேயே மிகவும் அதிக நூல்கள் கொண்ட கல்லூரி நூலகமாக விளங்குகிறது, அது தவிர பொது நூலக வரிசையில் நான்காவது பெரிய நூலகமாகவும் விளங்குகிறது.

2019 கணக்கின்படி, உலகத்திலேயே அதிக நன்கொடை (40.9 பில்லியன் அமெரிக்க வெள்ளி) பெறும் கல்லூரிகளில் ஆர்வர்டு முதல் இடம் வகிக்கிறது. இப் பல்கலைக்கழகத்தின் தெற்காசிய ஆய்வுகள் துறை தமிழ்மொழி வகுப்புகளை நடத்தி  வருகின்றது.. செப்டம்பர் 2022 முதல், சங்கம் தமிழிருக்கைப் பேராசிரியர் மார்த்தா ஆன் செல்பி வழிகாட்டுதலில் புதிய தமிழ்சார்ந்த ஆய்வு கறிபித்தல் தொடங்கவுள்ளது.

மேற்கோள்கள் 

ஐவி லீக் பல்கலைக்கழகங்கள்
ஐக்கிய அமெரிக்காவில் தமிழ்மொழி வகுப்புகள் உள்ள பல்கலைக்கழகங்கள்
நியூ மெக்சிகோ மாநிலப் பல்கலைக்கழகம்

நியூ மெக்சிகோ மாநிலப் பல்கலைக்கழகம் (New Mexico State University), ஐக்கிய அமெரிக்காவின் நியூ மெக்சிகோ மாநிலத்தின் அரசு சார்புப் பல்கலைக்கழகமாகும். லாஸ் குரூசஸில் அமைந்துள்ள இப்பல்கலைக்கழகம் 1888 ஆம் ஆண்டு விவசாயக் கல்லூரியாகத் தொடங்கப்பட்டது. 26,400 மாணவர்களை உள்ளடக்கிய இப்பல்கலைக்கழகம் 1:19 என்னும் ஆசிரியர்:மாணவர் விகுதி கொண்டது. தொடர்ந்து பத்து ஆண்டுகளாக அமெரிக்காவின் தலைசிறந்த 100 பல்கலைக்கழகப் பட்டியலில் இது இடம் பெற்றுள்ளது. நாசா ஆராய்ச்சிக் கூடத்தின் புரிந்துணர்வு பல்கலைக்கழங்களில் இது முதல் 12 இடங்களில் உள்ளது இதன் சிறப்பம்சம் ஆகும்.

வெளி இணைப்புகள் 
நியூ மெக்சிகோ மாநிலப் பல்கலைக்கழக இணையத்தளம்

மேற்கோள்கள்

ஐக்கிய அமெரிக்கப் பல்கலைக்கழகங்கள்
ஆற்காடு வீராசாமி

ஆற்காடு நா. வீராசாமி (ஆங்கிலம் Arcot N. Veeraswami) என்பவர் தமிழக அரசியல்வாதியும் முன்னாள் அமைச்சரும் ஆவார். இவர் தமிழ்நாடு மின்சாரத்துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் தொடக்கக் காலம் முதல் முக்கிய பங்கு வகித்தவர் ஆவார். திமுகவின் பொருளாளராக 1994 முதல் 2008 வரை பணியாற்றியுள்ளார்.. தமிழகச்  சட்டப்பேரவை எதிர்கட்சித் துணைத் தலைவராக 2001 முதல் 2005 வரை பணியாற்றியுள்ளார். மூன்று முறை அமைச்சராகப் பணியாற்றியுள்ளார். இராணிப்பேட்டை மாவட்டம் ஆற்காடு அருகேயுள்ள குப்புடிச்சாத்தம் கிராமத்தில் 21 ஏப்ரல் 1931ஆம் ஆண்டு பிறந்தார். 1967, 1971இல் ஆற்காடு சட்டமன்றத் தொகுதியில் இருந்தும், 1989ல் புரசைவாக்கம் சட்டமன்றத் தொகுதியில் இருந்தும், 1996, 2001 2006ல் அண்ணா நகர் சட்டமன்றத் தொகுதியில் இருந்தும் தேர்ந்தெடுக்கப்பட்டு தமிழக சட்டபேரவை உறுப்பினராகப் பணியாற்றியுள்ளார். 1977 மற்றும் 1988 வரை மாநிலச் சட்ட மேலவை உறுப்பினராகவும் 10 ஆண்டுகள் மேலவை உறுப்பினராக பணியாற்றியுள்ளார். இதற்கிடையில், சட்டப் பேரவை உறுப்பினராகப் பணியாற்றிய இவர், 1984 ராஜ்யசபா தேர்தலில் போட்டியிட்டார். ஆனால், அப்போது அதிமுகவின் பிரச்சாரச் செயலாளராக இருந்த ஜெ. ஜெயலலிதாவிடம் தோல்வியடைந்தார். 2011ஆம் ஆண்டு நடைபெற்ற தமிழகச் சட்டமன்றத் தேர்தலில் உடல்நிலை சரியில்லை என்ற காரணத்தால் இவர் போட்டியிடவில்லை.

அமைச்சர் 
இவர் உணவுத்துறை அமைச்சராகவும், மின்சாரம், சுகாதாரத்துறை அமைச்சராகவும், ஊரக த்தொழில்துறை அமைச்சராகவும் பதவி வகித்துள்ளார்.

மேற்கோள்கள் 

1937 பிறப்புகள்
வாழும் நபர்கள்
தமிழக முன்னாள் அமைச்சர்கள்
திராவிட முன்னேற்றக் கழக அமைச்சர்கள்
திராவிட முன்னேற்றக் கழக அரசியல்வாதிகள்
வேலூர் மாவட்ட மக்கள்
4 ஆவது தமிழ்நாடு சட்டமன்ற உறுப்பினர்கள்
5 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
ஊர் பெயரால் அறியப்படும் மக்கள்
தவளைப் பாய்ச்சல் நடவடிக்கை

தவளைப் பாய்ச்சல் கிளிநொச்சி மாவட்டத்திலுள்ள பூநகரியில் அமைந்திருந்த இலங்கை இராணுவத்தின் கூட்டுப்படைத் தளத்தின்மீது 11-14 நவம்பர், 1993 நாட்களில் தமிழீழ விடுதலைப் புலிகள் மேற்கொண்ட தாக்குதல் நடவடிக்கையாகும். தரையிலும் கடலிலும் நிகழ்ந்ததால் இது தவளைப் பாய்ச்சல் என்று பெயரிடப்பட்டது.

நான்கு நாட் தாக்குதலின் பின்னர் படையினர் பின்வாங்கிச் சென்றனர். 469 போராளிகள் அத்தாக்குதலின் போது மரணமடைந்தனர். நாகதேவன்துறையிலிருந்து ஐந்து விசைப்படகுகளும் போர் டாங்கி ஒன்றும் புலிகளால் கைப்பற்றப்பட்டன.

வெளி இணைப்பு
 தவளைப் பாய்ச்சல் பற்றிய வலைப்பதிவு

இவற்றையும் பார்க்கவும்
 இலங்கை இனப்பிரச்சினைக் காலக்கோடு

தமிழீழ விடுதலைப் புலிகளின் தாக்குதல்கள்
இரண்டாம் ஈழப்போர் சமர்கள்
1993 இல் இலங்கை
கோ. சி. மணி

கோ. சி. மணி (Ko.Si. Mani, செப்டம்பர் 13, 1929 - திசம்பர் 2, 2016),
தமிழக அரசியல்வாதி மற்றும்  தமிழக அமைச்சரவையில் கூட்டுறவு, விவசாயம், உள்ளாட்சித் துறை அமைச்சராகப் பணியாற்றியுள்ளார். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தவர்.

குடும்பம் 
நாகப்பட்டினம் மாவட்டம்  குத்தாலம் வட்டத்தில் மேக்கிரிமங்கலம் என்ற கிராமத்தில் கோவிந்தசாமி, அஞ்சலை தம்பதிக்கு மகனாகப்   1929ஆம் ஆண்டு செப்டம்பர் 13 அன்று பிறந்தார். இவரது இயற்பெயர் சிவசுப்பிரமணியன் ஆகும். இவருக்கு சாவித்திரி, கிருஷ்ணவேணி என்ற இருமனைவிகள். இவரது மூத்த மகன் கோ.சி.மதியழகன் நாகப்பட்டினம் மாவட்டம் குத்தாலம் ஒன்றியத் தலைவராக பணியாற்றி இவர் பன்றிக் காய்ச்சல் பாதிப்பால் நவம்பர் 26, 2009ஆம் ஆண்டில் காலமானார்.  இவரது அடுத்த மகன் கோ.சி.இளங்கோவன் தஞ்சை மாவட்டம் திருவிடைமருதூர் ஒன்றியத் துணைத் தலைவராகவும் பணியாற்றியுள்ளார்.

1948இல் பண்டாரவாடை இரயில் நிலையப் பெயர்ப் பலகையில் இருந்த இந்தி எழுத்தைத் தார்பூசி அழித்தமைக்குக் கைது செய்யப்பட்டுத் தண்டனை பெற்றவர். இவர் திமுகவின் உயர் மட்டக் குழுவில் உள்ளார்.

"ஓய்வறியா சிங்கம், "சின்னக் கலைஞர்" என்றெல்லாம் காவிரி டெல்டா தி.மு.க.வினரால் செல்லமாக அழைக்கப்படும் கோ.சி. மணி, நான்கு முறை தமிழக சட்டபேரவை உறுப்பினராக பணியாற்றியுள்ளார். 1968 முதல் 1980 வரை பன்னிரெண்டு ஆண்டுகள் தமிழகச் சட்டமேலவை உறுப்பினராக போன்ற பதவிகளை வகித்தவர். தமிழகச் சட்ட மேலவையின் எதிர்க்கட்சித் துணைத் தலைவராகவும் இருந்தவர். இவர் திசம்பர் 2, 2016 ஆம் ஆண்டு இறந்தார்.

மேற்கோள்கள்

வெளி இணைப்புகள்  
 தமிழக அரசு இணையம்
  கோ.சி. மணி இணையம் 

1929 பிறப்புகள்
2016 இறப்புகள்
தமிழக முன்னாள் அமைச்சர்கள்
மயிலாடுதுறை மாவட்ட நபர்கள்
தமிழக சட்டமன்ற மேலவை உறுப்பினர்கள்
திராவிட முன்னேற்றக் கழக அரசியல்வாதிகள்
3 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
வீரபாண்டி எஸ். ஆறுமுகம்

வீரபாண்டி எஸ். ஆறுமுகம் (26 ஜனவரி 1937 - 23 நவம்பர் 2012) தமிழக அரசியல்வாதி மற்றும் தமிழக அமைச்சரவையில் விவசாயத் துறை அமைச்சராகப் பணியாற்றியவர். திராவிடக் கொள்கையில் பற்றுக் கொண்ட இவர், திராவிட முன்னேற்றக் கழகத்தின் ஆரம்ப காலம் முதல் முக்கியப் பங்கு வகித்தார்.

அரசியல் வாழ்க்கை 
சேலம் மாவட்டம் பூலாவரி கிராமத்தில் 1937-ஆம் ஆண்டு, ஜனவரி 26-ம் நாள் பிறந்த இவர் சேலம் மாவட்ட திமுக மாவட்ட செயலராகவும், திமுகவின் உயர்மட்டக் குழுவிலும் இருந்தார்.

1957ஆம் ஆண்டும் முதல் அரசியலில் இருந்த இவர், 1958ஆம் ஆண்டு பூலாவரி பஞ்சாயத்துத் தேர்தலில் போட்டியிட்டு வெற்றி பெற்றார். 1962 ஆம் ஆண்டு முதல் முறையாகச் சட்டப்பேரவை உறுப்பினராக தேர்வுசெய்யப்பட்டார். அதன்பிறகு, 1967, 1971 என 15 ஆண்டுகள் உறுப்பினராகச் செயல்பட்ட இவர் மீண்டும் 1989ஆம் ஆண்டு நடைபெற்ற தேர்தலிலும், 1996 மற்றும் 2006 ஆண்டு நடைபெற்ற தேர்தல்களிலும் சட்டப்பேரவை உறுப்பினராகத் தேர்ந்தெடுக்கப்பட்டார். 1978ஆம் ஆண்டு முதல் 1984ஆம் ஆண்டு வரை தமிழக சட்டமன்ற மேலவை உறுப்பினராகப் பணியாற்றியுள்ளார். மூன்று முறை விவசாயத்துறை அமைச்சராகவும்(1990–1991, 1996–2001, 2006–2011) இருந்த இவர். 2011 ம் ஆண்டு நடைபெற்ற தமிழக சட்டமன்ற தேர்தலில் சங்ககிரி தொகுதியில் போட்டியிட்ட இவர் அங்கு தோல்வியடைந்தார்.

கைது 
வீரபாண்டி ஆறுமுகம் நில அபகரிப்பு வழக்கில் 2011ஆம் ஆண்டு சூலை 30ஆம் நாள் சேலம் மாவட்ட துணை ஆய்வாளர் சத்யபிரியாவால் அதிரடியாகக் கைது செய்யப்பட்டு கோவை மத்திய சிறையில் அடைக்கப்பட்டார்.

இறப்பு 
உடல்நலக்குறைவு காரணமாக சென்னையில் உள்ள ஒரு தனியார் மருத்துவமனையில் சிகிச்சை பெற்று வந்தார். 75 வயதான அவர், சிகிச்சை பலனின்றி 2012-ம் ஆண்டு நவம்பர் 23-ம் நாள் காலை உயிரிழந்தார்.

குறிப்புகளும் மேற்கோள்களும்

வெளி இணைப்புகள்  
 தமிழக அரசு இணையதளம்
 தினமலர் செய்தி

1937 பிறப்புகள்
2012 இறப்புகள்
தமிழக முன்னாள் அமைச்சர்கள்
சேலம் மாவட்ட நபர்கள்
திராவிட முன்னேற்றக் கழக அரசியல்வாதிகள்
ஊர் பெயரால் அறியப்படும் மக்கள்
துரைமுருகன்

துரைமுருகன் (Durai Murugan, பிறப்பு: சூலை 1, 1938) என்பவர் இந்திய அரசியல்வாதியும், தமிழக அமைச்சரும், வழக்குரைஞரும் மற்றும் திராவிட முன்னேற்றக் கழகத்தின் பொதுச்செயலாளரும் ஆவார். இவர் திமுகவின் மேடைப்பேச்சாளர், இலக்கியவாதியுமாவார். தமிழகத்தின், வேலூர் மாவட்டத்திலுள்ள, காட்பாடி சட்டமன்றத் தொகுதியில் வெற்றி பெற்று சட்டத்துறை அமைச்சராகத் தமிழக அமைச்சரவையில் பணியாற்றியுள்ளார். தற்பொழுது நீர்வளத் துறை அமைச்சராக உள்ளார்.

தனிப்பட்ட வாழ்க்கை 
இவர் இந்தியாவின், தமிழ்நாடு மாநிலத்தில், வேலூர் மாவட்டத்திலுள்ள, காங்குப்பம் என்னும் ஊரில் பிறந்தார். சென்னை சட்டக் கல்லூரியில் இளங்கலைமானி சட்டம் மற்றும் சென்னையில் உள்ள பச்சையப்பன் கல்லூரியில் முதுகலைமானி கல்வி பயின்று பட்டம் பெற்றார்.

அரசியல் வாழ்க்கை 
துரைமுருகன் முதன் முதலில் 1971இல் சட்டமன்ற உறுப்பினராகத் தேர்ந்தெடுக்கப்பட்டார். 8 முறை சட்டமன்ற உறுப்பினராக தேர்ந்தெடுக்கப்பட்டுள்ளார். 2016-ஆம் ஆண்டு மீண்டும் வேலூர் மாவட்டத்திலுள்ள, காட்பாடி சட்டமன்றத் தொகுதியில் வெற்றி பெற்று சட்டமன்ற எதிர்க்கட்சி துணை தலைவராக இருந்தார். இவர் பொதுப்பணித்துறை மற்றும் சட்டத்துறை அமைச்சராகவும் பதவி வகித்துள்ளார்.
2021 தமிழ்நாடு சட்டமன்றத் தேர்தலில் காட்பாடி சட்டமன்றத் தொகுதியின் சட்டமன்ற உறுப்பினராக மீண்டும் தேர்ந்தெடுக்கப்பட்டார். இதையடுத்து 2021 மே 7 அன்று தமிழக நீர் வளத்துறை (சிறுபாசனம் உள்ளிட்ட பாசன திட்டம், மாநில சட்டமன்றம், ஆளுநர் மற்றும் அமைச்சரவை, தேர்தல்கள் மற்றும் கடவுச்சீட்டுகள், கனிமங்கள் மற்றும் சுரங்கங்கள்) அமைச்சராக பதவியேற்றார்.

போட்டியிட்ட தேர்தல்கள் மற்றும் முடிவுகள்

மேற்கோள்கள்

வெளி இணைப்புகள் 
 * குற்ற வழக்கில் நீதிமன்றத்தில் துரை முருகன் பெயர் குறித்த சர்ச்சை
 துரைமுருகனின் புகழுரை
 Four decades on, this veteran leader is still going strong, தி இந்து (ஆங்கிலம்), 22 ஏப்ரல் 2016

வாழும் நபர்கள்
1938 பிறப்புகள்
தமிழ்நாட்டு அமைச்சர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
14 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
வேலூர் மாவட்ட மக்கள்
11 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
கே. என். நேரு

கா. நா. நேரு (K. N. Nehru, பிறப்பு: நவம்பர் 9, 1952) ஒரு தமிழக அரசியல்வாதியும் தமிழக அரசின் நகர்ப்புற வளர்ச்சித்துறை அமைச்சராகப் பதவியில் உள்ளவரும் ஆவார். திருச்சி மேற்கு தொகுதியின் சட்டமன்ற உறுப்பினரான இவர் திமுகவின் தலைமைக் கழக முதன்மை செயலாளராக உள்ளார்.

மு. கருணாநிதி மிகவும்  நம்பிக்கை  வைத்திருந்த  அமைச்சராக  கே.என்.நேரு  இருந்தார்  . கே. என் .நேரு கடந்த 1989 முதல் 1999 வரை திமுக ஆட்சிக் காலத்தில் மின்சாரத்துறை, பால்வளத்துறை, செய்தித்துறை, தொழிலாளர் நலத்துறை ஆகிய துறைகளில் அமைச்சராகப் பணியாற்றினார். அதைத் தொடர்ந்து 1996 முதல் 2001 வரை திமுக ஆட்சியின் போது உணவுத் துறை மற்றும் கூட்டுறவுத் துறை அமைச்சராக இருந்து பின்னர் 2006 முதல் 2011 வரை போக்குவரத்துத்துறை அமைச்சராகப் பணியாற்றி வந்தார் . 2008 முதல் 2009 வரை இடைப்பட்ட காலத்தில் விவசாயத் துறை அமைச்சராக இருந்தார்  2021 தமிழ்நாடு சட்டமன்றத் தேர்தலிலுக்கு பின் அமைந்த திமுக அமைச்சரவையில்  2021 மே 7 அன்று தமிழக நகர்ப்புள வளர்ச்சித்துறை (நகராட்சி நிர்வாகம், நகர்ப்பகுதி, குடிநீர் வழங்கல்) அமைச்சசராக பதவியேற்றார்.

நெய்குளம் கிராமத்தில் 9 நவம்பர் 1952 ஆம் ஆண்டு பிறந்தார் . ஆரம்ப காலத்தில் 1986 ஆண்டு தி.மு.க. சார்பில்  புள்ளம்பாடி  யூனியன்   தலைவராக   இருந்துள்ளார் . .  சென்னையில் உள்ள அண்ணா அறிவாலயம் போல்  திருச்சி  கலைஞர் அறிவாலயம்  பிரமாண்டமான முறையில் கட்டினர் கே. என் .நேரு . . இவர் திமுகவின் உயர் மட்டக் குழுவில் உள்ளார்.

போட்டியிட்ட தேர்தல்கள்

மேற்கோள்கள் 

 தமிழக அரசு இணையம்

வாழும் நபர்கள்
1952 பிறப்புகள்
தமிழ்நாட்டு அமைச்சர்கள்
திருச்சி மாவட்ட நபர்கள்
திராவிட முன்னேற்றக் கழக அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
13 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
திருச்சிராப்பள்ளி அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
உலகத் தொலைக்காட்சி நாள்

உலகத் தொலைக்காட்சி நாள் (World Television Day) உலகெங்கும் ஆண்டுதோறும் நவம்பர் 21 ஆம் நாள் கொண்டாடப்படுகிறது. 

நவம்பர் 21, 1996-ஆம் ஆண்டு நடைபெற்ற அனைத்துலகத் தொலைகாட்சிக் கருத்தரங்கத்தின் பரிந்துரையின் பேரில் ஐக்கிய நாடுகள் அவை நவம்பர் 21 ஆம் நாளை உலகத் தொலைக்காட்சி நாளாக அறிவித்தது. இக்கருத்தரங்கில் உலகில் தொலைக்காட்சியின் கூடிய முக்கியத்துவம் பற்றி கலந்துரையாடப்பட்டது. உலக நாடுகள் அமைதி, பாதுகாப்பு, பொருளாதாரம், சமூக மாற்றங்கள் மற்றும் தமது கலை, கலாசார தொலைக்காட்சி நிகழ்ச்சிகளைத் தமக்கிடையே பரிமாறிக் கொள்ள இந்நாள் சிறப்பான நாளாகக் கருதப்பட்டது. இதன்படி முதல் தொலைக்காட்சி நாள் 1997-ம் ஆண்டு கொண்டாடப்பட்டது. 
 
ஐநாவின் டிசம்பர் 17, 1996 இல் நடந்த 99வது கூட்டத்தில் அங்கீகரிக்கப்பட்ட 51/205 சாசனத்தில் இது பற்றிய அறிவித்தல் வெளியிடப்பட்டது.

மேற்கோள்

வெளி இணைப்புகள்
 உலகத் தொலைக்காட்சி நாள் சிறப்புக் கட்டுரை 
 உலகத் தொலைக்காட்சி நாள் சிறப்புக் கட்டுரை (தமிழில்) 
 உலகத் தொலைக்காட்சி நாள் இன்று கொண்டாடப்படுகிறது - 

ஐக்கிய நாடுகளின் சிறப்பு நாட்கள்
நவம்பர் சிறப்பு நாட்கள்
சிவ நாடார்

சிவ சுப்பிரமணியம் என்ற சிவ நாடார் தமிழகத் தொழிலதிபரும், கல்வியாளரும் ஆவார். எச். சி.எல் கணினி குழுமத்தின் தலைவராகவும், நிர்வாக இயக்குநராகவும் இருந்த சிவ நாடார், அந்த பொறுப்பிலிருந்து  2021 சூலை 19(திங்கட்கிழமை) அன்று பதவி விலகினார். இருப்பினும் 76 வயதாகும் சிவ நாடார் அந்நிறுவனத்தின் கெளரவ தலைவராகவும், இயக்குநர் குழுவின் ஆலோசகராகவும் தொடர உள்ளார்.

ஆரம்ப காலம் 
சிவ நாடார் தூத்துக்குடியில் மூலைபொழி என்னும் கிராமத்தில் பிறந்தார். பின்பு அமெரிக்கன் கல்லூரி, மதுரை மற்றும் பூ. சா. கோ (PSG) தொழில்நுட்பக் கல்லூரியில் பொறியியல் பட்டப்படிப்பை முடித்தார். ஒரு சிறிய கணினி நிறுவனத்தில் பணியாற்றிக் கொண்டிருந்த இவர் 1976ஆம் ஆண்டில் அஜய் சவுதிரி என்பவருடன் சேர்ந்து எச்.சி.எல் என்னும் நிறுவனத்தைத் தொடங்கினார். இன்று எச்.சி.எல் கணினி துறையில் பிரபலமான மென்பொருள் மற்றும் கணினி நிறுவனமாக விளங்குகிறது.

பெருமைகள் 
1996 ஆம் ஆண்டு இவர் எஸ்.எஸ்.என் என்னும் பொறியியல் கல்லூரியை சென்னையில் தொடங்கினார். 2000ஆம் ஆண்டு போர்ப்ஸ் என்னும் பத்திரிகை நிறுவனம் இவரை உலகின் முதல் 500 பணக்காரர்கள், மற்றும் முதல் 40 பணக்கார இந்தியர்கள் வரிசையில் சேர்த்தது. 2007ஆம் ஆண்டு கணக்கின்படி இவர் உலகத்தின் பணக்காரப் பட்டியலில் 217ஆம் இடத்தில் உள்ளார்.

முதலீடு 
சென்னையில் நடந்த உலக முதலீட்டாளர்கள் மாநாட்டில் பேசிய இவர் மதுரை, நெல்லை மற்றும் தமிழகத்தின் தென் மாவட்டங்களில் தமது நிறுவனம் வரும் 5 ஆண்டுகளில் 1 பில்லியன் அமெரிக்க டாலர்களை முதலீடு செய்து மக்களுக்கு வேலைவாய்ப்பை பெருக்கிக்கொடுக்கும் என்று தெரிவித்தார்.

மேற்கோள்கள்

புற இணைப்புகள் 
 
 Profile at HCL
 Profile at Forbes
 Profile at Bloomberg L.P.   
 
1945 பிறப்புகள்
வாழும் நபர்கள்
தூத்துக்குடி மாவட்ட நபர்கள்
தமிழகத் தொழிலதிபர்கள்
இந்தியத் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
இந்திய கோடீசுவரர்கள்
மலேசியா எயர்லைன்சு

மலேசியா எயர்லைன்ஸ் ஆங்கிலம்: Malaysia Airlines; மலாய்: Penerbangan Malaysia) என்பது) மலேசியாவின் தேசிய விமானச் சேவை நிறுவனமாகும். ஐந்து கண்டங்களிலும் உள்ள 100-க்கும் அதிகமான இடங்களுக்கு விமானச் சேவைகளை நடத்தும் இந்த நிறுவனத்தின் முதன்மைத் தளம் கோலாலம்பூர் பன்னாட்டு வானூர்தி நிலையம் ஆகும். 

மேலும் கோத்தா கினபாலு பன்னாட்டு வானூர்தி நிலையம்; பினாங்கு பன்னாட்டு வானூர்தி நிலையம்; கூச்சிங் பன்னாட்டு வானூர்தி நிலையம் ஆகிய வானூர்தி நிலையங்களையும் இந்த நிறுவனம் தளங்களாகப் பயன்படுத்துகின்றது.

இந்த நிறுவனம் இசுகைரக்சு நிறுவனத்தின் ஐந்து நட்சத்திர விருது பெற்ற ஐந்து வானூர்திச் சேவை நிறுவனங்களில் ஒன்றாகும். ஏசியானா எயர்லைன்ஸ், கட்டார் எயர்வேய்ஸ், கதே பசிபிக், சிங்கப்பூர் எயர்லைன்ஸ் ஆகியவை ஏனைய நான்கு ஐந்து வானூர்திச் சேவை நிறுவனங்கள் ஆகும்.

பொது

மலேசியா எயர்லைன்ஸ் நிறுவனம், மலேசியா ஏவியேசன் குழுமத்தின் (Malaysia Aviation Group) ஒரு பகுதியாகும், இந்த நிறுவனம் இரண்டு துணை விமான நிறுவனங்களைக் கொண்டுள்ளது: பயர்பிளை வானூர்திச் சேவை (Firefly); மாஸ் விங்ஸ் (MASwings). மேலும் இந்த நிறுவனம் மாஸ் கார்கோ (MASkargo) எனும் ஒரு சரக்கு விமானப் பிரிவையும் கொண்டுள்ளது:

வரலாறு

மலேசியா எயர்லைன்ஸ் நிறுவனத்தின் தொடக்கக்காலப் பெயர் மலாயன் ஏர்வேசு லிமிடெட் (Malayan Airways Limited). இது 1930-களில் சிங்கப்பூரில் நிறுவப்பட்டது. அதன் முதல் வணிக விமானச் சேவை 1947-இல் தொடங்கப்பட்டது. 1963-இல் மலேசியா எனும் கூட்டமைப்பு உருவான பிறகு மலேசியன் ஏர்வேசு (Malaysian Airways) என மறுபெயரிடப்பட்டது. 1966-ஆம் ஆண்டில், மலேசியக் கூட்டமைப்பில் இருந்து சிங்கப்பூர் பிரிந்த பிறகு, மலேசியா எயர்லைன்ஸ் நிறுவனம் மலேசியா-சிங்கப்பூர் ஏர்லைன்சு (Malaysia–Singapore Airlines) என மறுபெயரிடப்பட்டது.

1972-இல் அதன் சொத்துக்கள் பிரிக்கப்பட்டன. இரண்டு தனித்தனி தேசிய விமான நிறுவனங்கள் உருவாக்கப்பட்டன. ஒன்று மலேசியன் ஏர்லைன் சிஸ்டம் (Malaysian Airline System). மற்றொன்று சிங்கப்பூர் ஏர்லைன்சு (Singapore Airlines).

2013-இல் புதியத் திட்டம்

2000-கள் மற்றும் 2010-களின் முற்பகுதியில் வானூர்திப் போக்குவரத்து துறையில் இருந்து மலேசியா எயர்லைன்ஸ் வானூர்தி நிறுவனத்திற்கு ஏராளமான விருதுகள் கிடைத்தன. இருந்தபோதிலும், 2000-களின் முற்பகுதியில் இருந்து தென்கிழக்காசியப் பிராந்தியத்தில் மலிவு விலைச் சேவைகளின் (Low-cost carrier) எழுச்சியைச் சமாளிக்க மலேசியா எயர்லைன்ஸ் நிறுவனம் செலவுகளைக் குறைக்க வேன்டிப் போராடியது.

2011-இல் இந்த விமான நிறுவனம் பெரும் நட்டம் அடைந்தது. அதன் பிறகு 2013-இல், ஒரு புதிய திட்டத்தை உருவாக்கியது. லாஸ் ஏஞ்சல்ஸ், பியூனஸ் அயர்ஸ் மற்றும் தென்னாப்பிரிக்கா போன்ற லாபம் ஈட்டாத நீண்ட தூர இடங்களுக்கான சேவைகளைக் குறைத்தது. அதே ஆண்டில், மலேசியன் ஏர்லைன்ஸ் நிறுவனம் உள் மறுசீரமைப்பைத் தொடங்கியது. 2014 முதல் 2015 வரை, மலேசியா எயர்லைன்ஸ் வானூர்தி நிறுவனம் திவாலானதாக அறிவித்தது. அதன் பின்னர் மலேசிய அரசாங்கத்தால் மீண்டும் தேசியமயமாக்கப்பட்டது.

மேலும் காண்க 
 ஏர்ஏசியா
 எயர் ஏசியா எக்சு
 பயர்பிளை வானூர்திச் சேவை
 மலேசிய வானூர்தி நிலையங்களின் பட்டியல்
 உலக சரக்கு வானூர்தி நிறுவனம்
 எசுகேசு வானூர்தி நிறுவனம்

மேற்கோள்கள்

வெளி இணைப்புகள்
 
 
 Route Map
 
 Penerbangan Malaysia Berhad – Parent Company (archive)
 Malaysian Airline System Berhad
 Malaysian Airline System Bhd, bloomberg.com
 Malaysian Airline System Berhad (MYX: 3786), bursamalaysia.com

மலேசியாவில் போக்குவரத்து
விமானசேவை நிறுவனங்கள்
மலேசியா விமான நிறுவனங்கள்
கதே பசிபிக்

கதே பசிபிக் அலது கேத்தே பசிபிக் (Cathay Pacific) ஹொங் கொங்கைத் தளமாகக் கொண்ட விமானசேவை நிறுவனமாகும். ஹொங் கொங்கின் தேசிய விமானசேவை நிறுவனமான இந்நிறுவனம் ஹொங் கொங் சர்வதேச விமான நிலையத்தைத் தளமாகக் கொண்டு இயங்குகின்றது. உலகின் 120 விமான நிலையங்களுக்கு பயணிகள், சரக்கு விமானப் பறப்புக்களை மேற்கொள்கிறது. 1946 இல் ஆரம்பிக்கப்பட்ட இந்நிறுவனம் ஸ்கைரக்ஸ் ஐந்து நட்சத்திர அங்கீகாரம் வழங்கிய் ஐந்து விமானசேவை நிறுவனங்களுள் ஒன்றாகும்.

மேற்கோள்கள்

ஆங்காங்
விமானசேவை நிறுவனங்கள்
1867

1867  (MDCCCLXVII) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு சாதாரண ஆண்டு ஆகும்.

நிகழ்வுகள் 
 ஜனவரி 1 - ஐக்கிய அமெரிக்காவில் ஒஹாயோவின் "சின்சினாட்டி" நகருக்கும் கென்டக்கியின் "கொவிங்டன்" நகருக்கும் இடையில் ஜோன் ஏ. ரோப்லிங் தொங்கு பாலம் திறக்கப்பட்டது. இதுவே உலகின் அதி நீளமான தொங்கு பாலமாகும்.
 பெப்ரவரி 17 - சூயஸ் கால்வாய் ஊடாக முதலாவது கப்பல் பயணித்தது.
 மார்ச் 30 - அலாஸ்கா மாநிலம் $7.2 மில்லியன் களுக்கு (2 சதம்/ஏக்கர், $4.19/கிமீ²),  உருசியாவின் மன்னர் அலெக்சாண்டர் II இடமிருந்து ஐக்கிய அமெரிக்காவின் அரசுச் செயலாளர் வில்லியம் செவார்ட் வாங்கினார்.
 மே 29 - ஆஸ்திரியா-ஹங்கேரி பேரரசு அமைக்கப்பட்டது.
 ஜூன் 19 - மெக்சிகோவின் அரசன் முதலாம் மாக்சிமிலியன் சுட்டுக் கொல்லப்பட்டான்.
 ஆகத்து 28 - நாகை மாவட்டத்தில் அமைந்திருந்த சூளாமணி புத்த விகாரத்தை இடிக்க ஆங்கிலேய அரசு உத்தரவிட்டது.
 செப்டம்பர் 1 - கொழும்பு ஒப்சேர்வர் ஆங்கிலப் பத்திரிகையின் பெயர் சிலோன் ஒப்சேர்வர் என மாற்றப்பட்டது.
 செப்டம்பர் 30 - ஐக்கிய அமெரிக்கா மிட்வே தீவின் அதிகாரத்தைக் கைப்பற்றியது.
 அக்டோபர் 27 - கரிபால்டியின் படைகள் ரோம் நகருள் புகுந்தன.
 நவம்பர் 23 - இரண்டு ஐரிஷ் விடுதலைப் போராளிகளை சிறையிலிருந்து தப்பிச்செல்ல உதவியமைக்காக மூன்று ஐரிஷ் தேசியவாதிகள் இங்கிலாந்து, மான்செஸ்டரில் தூக்கிலிடப்பட்டனர்.</li>

தேதி அறியப்படாத நிகழ்வுகள் 
 ஜனவரி - இந்தியாவுக்கும் இலங்கைக்கும் இடையில் தந்திக் கம்பிகள் (telegraphic cable) இணைக்கப்பட்டன.
 மார்ச் - யாழ்ப்பாணம், நெடுந்தீவில் பெரும் வறட்சி ஏற்பட்டது.
 கார்ல் மார்க்ஸ் தனது மூலதனம் நூலின் முதல் பகுதியை வெளியிட்டார்.
 கண்டிக்கு தொடருந்து சேவை ஆரம்பிக்கப்பட்டது.
 கனடா கூட்டரசு உருவானது.

பிறப்புகள் 
 மார்ச் 3 - பாண்டித்துரைத் தேவர், தமிழறிஞர் (இ. 1911
 மே 22 - உமையாள்புரம் சுவாமிநாத ஐயர், கருநாடக இசைக் கலைஞர் (இ. 1946)
 ஜூன் 8 - பிராங்க் லாய்டு ரைட், அமெரிக்கக் கட்டிடக்கலைஞர் (இ. 1959)
 ஆகத்து 14 - ஜோன் கல்ஸ்வோதி, நோபல் பரிசு பெற்றவர் (இ. 1933)
 நவம்பர் 7 - மேரி க்யூரி, வேதியியலாளர் (இ. 1934)

இறப்புகள் 
 ஆகத்து 25 - மைக்கேல் பரடே, அறிவியலாளர் (பி. 1791)

மேற்கோள்கள்

1867 நாட்காட்டி
1859

1859 (MDCCCLIX) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஏப்ரல் 20 - சார்ல்ஸ் டிக்கன்ஸ் எழுதிய இரண்டு நகரங்களின் கதை புதினம் வெளியிடப்பட்டது.
 மே 21 - பிக் பென் மணிக்கூடு முதன் முறையாக இயக்கப்பட்டது.
 மே 30 - சார்டீனியர்கள் ஆஸ்திரியப் படைகளை பாலெஸ்ட்ரோ என்ற இடத்தில் தோற்கடித்தனர்.
 ஜூன் 6 - குயீன்ஸ்லாந்து பிரித்தானியாவின் குடியேற்ற நாடாக அமைக்கப்பட்டது.
 ஜூன் 24 - சார்டீனிய இராச்சியம் மற்றும் பிரான்சின் மூன்றாம் நெப்போலியனின் படைகளும் வடக்கு இத்தாலியில் ஆஸ்திரியப் படைகளைத் தோற்கடித்தன.
 ஆகஸ்ட் 27 - பென்சில்வேனியாவின் டிட்டுஸ்வில் என்ற இடத்தில் ஐக்கிய அமெரிக்காவின் முதலாவது எண்ணெய்க் கிணறு எட்வின் டிறேக் என்பவரால் தோண்டப்படட்து.
 அக்டோபர் 26 - வேல்சில், ஆங்கிலெசி என்ற இடத்தில் நீராவிக் கப்பல் ஒன்று மூழ்கியதில் 454 பேர் கொல்லப்பட்டனர்.
 நவம்பர் 24 - சார்ல்ஸ் டார்வின் தனது உயிரங்களின் தோற்றம் நூலை வெளியிட்டார். இதன் பிரதிகள் அனைத்தும் முதல் நாளிலேயே முழுவதுமாக விற்பனையாகின.

நாள் அறியப்படாதவை 
 பெப்ரவரி - யாழ்ப்பாணத்தில் முதன் முறையாக கத்தோலிக்க நூலகம் ஒன்று செமேரியா ஆயரினால் அமைக்கப்பட்டது.
 நவம்பர் - யாழ்ப்பாணத்தில் தமிழில் சிறுவர் இதழ் பாலியர் நேசன் வெளிவந்தது.
 தமிழ் புளூட்டாக், தமிழ்ப் புலவர்களது வரலாறு கூறும் ஒரு நூல் யாழ்ப்பாணத்தில் வெளியிடப்பட்டது.
 யாழ்ப்பாண நகரத்தின் மக்கள் தொகை 28,500 ஆக மதிப்பிடப்பட்டது.
 திமோர் தீவு போர்த்துக்கலுக்கும் நெதர்லாந்துக்கும் இடையில் பங்கிடப்பட்டது.

பிறப்புகள் 
 மே 22 - ஆர்தர் கொனன் டொயில், ஆங்கில எழுத்தாளர் (இ. 1930)
 சூலை 7 - இரட்டைமலை சீனிவாசன், இந்திய அரசியல்வாதி, சமூக சீர்திருத்தவாதி (இ. 1945)

இறப்புகள்

1859 நாட்காட்டி

மேற்கோள்கள்
1642

1642 (MDCXLII) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 செப்டம்பர் 2 - இங்கிலாந்து நாடாளுமன்றம் லண்டன் நாடக அரங்குகள் அனைத்தையும் மூடிவிட உத்தரவிட்டது. 
 நவம்பர் 24 - ஏபல் டாஸ்மான் "வான் டியெமெனின் நிலம்" என்ற தீவைக் கண்டுபிடித்தார். இது பின்னர் டாஸ்மானியா எனப் பெயர் பெற்றது.

நாள் அறியப்படாதவை 
 டச்சுக்காரரினால் தாய்வானில் இருந்து ஸ்பானியர்கள் துரத்தப்பட்டனர்.
 ஏபல் டாஸ்மான் நியூசிலாந்தைக் கண்டார்.
 ஹுவாங் டாயிஜி என்பவன் தலைமையில் மஞ்சு இனத்தவர் தமது இடமான மஞ்சூரியாவில் இருந்து சீன மாகாணமான ஷாண்டொங்கைத் தாக்கினர்.

பிறப்புகள் 
 டிசம்பர் 25 - ஐசாக் நியூட்டன், அறிவியலாளர் (இ. 1727)

இறப்புகள் 
 ஜனவரி 8 - கலீலியோ கலிலி, இத்தாலிய வானியலாளர் (பி. 1564)

1642 நாட்காட்டி

மேற்கோள்கள்
மொசாம்பிக்

மொசாம்பிக் (Mozambique) என்று அழைக்கப்படும் மொசாம்பிக் குடியரசு (போர்த்துகீசம்: República de Moçambique, pron. ), தென்கிழக்கு ஆப்பிரிக்க நாடாகும். இந்நாட்டுக்கு கிழக்கே இந்தியப் பெருங்கடலும், வடக்கே தன்சானியாவும், வட கிழக்கே சாம்பியா மற்றும் மலாவியும், மேற்கே சிம்பாப்வேயும், வட மேற்கே சுவாசிலாந்தும் தென்னாப்பிரிக்காவும் உள்ளன. 1498ல் வாஸ்கோடகாமா இந்நாட்டைக் கண்டறிந்த பின், 1505ல் போர்த்துகீசியர்கள் இங்கு குடியேறினர். 1510 வாக்கில், கிழக்காப்பிரிக்கக் கடற்கரையில் அமைந்திருந்த எல்லா முன்னாள் அரபு சுல்தானகங்களையும் தங்கள் முழு கட்டுப்பாட்டின் கீழ் போர்த்துகீசியர்கள் கொண்டு வந்தனர்.

போர்த்துகீசியம் பேசும் நாடுகள் சமூகத்திலும் பொதுநலவாய் நாடுகளிலும் மொசாம்பிக் ஓர் உறுப்பு நாடாக உள்ளது. Muça Alebique, என்ற சுல்தானின் பெயரை அடுத்து இந்நாட்டுக்கு மொசாம்பிக் என்று பெயர் சூட்டப்பட்டுள்ளது.

மொசாம்பிக் 'அருமையான சுற்றுலாத் தளம்' என்று பெயர் பெற்று வருகிறது. மிகுந்த அழகும் குறைந்த செலவுமே இதற்குக் காரணம். மொசம்பிக் நாட்டில் ஒரு புறம் கடல் சூழ்ந்து உள்ளது. இங்கே பாரா குடாவில் கடற்கரைகள் மட்டும் இன்றி கடல் வாழ் மிருகங்களும் உண்டு. கோரோங்கோசா தேசிய பூங்கா மிகுந்த புகழ் வாய்ந்தது. இங்கே புல்வெளி, அடர்ந்த மழைக்காடுகள் மற்றும் அகன்ற அருவிகள் அமைந்துள்ளன. பெண்பா என்ற ஒரு துறைமுக நகரம் மொசாம்பிக்கில் ஒரு முக்கிய இடமாகும். இங்கே போர்த்துக்கீச கட்டட அமைப்பு மிகவும் அழகானது. மொசாம்பிக் நாட்டில் சுற்றுலா மட்டும் இன்றி தொழிற்சாலைகளும் இந்நாட்டில் அமைந்துள்ளன.

வெளி இணைப்புகள்
 அதிகாரபூர்வ அரசுத் தளம் 
 Mozambique Country Report 
 Country Profile, பிபிசி
 Niassa Reserve  Niassa National Reserve official website

மேற்கோள்கள்

கிழக்கு ஆப்பிரிக்க நாடுகள்
 
ஐக்கிய நாடுகள் சபையின் உறுப்பு நாடுகள்
1120



நிகழ்வுகள் 
 வெல்ச்செர் என்பவர் பூமியை அளவிடுவதற்கு பாகை, மினிட், செக்கன் போன்றவற்றை அறிமுகப்படுத்தினார்.
 வேல்சில் லாண்டாஃப் தேவாலயத்தின் அமைப்பு வேலைகள் ஆரம்பமாயின.
 நவம்பர் 25 - இங்கிலாந்து மன்னன் முதலாம் ஹென்றியின் மகன் "வில்லியம் அடெலின்" பயணஞ்செய்த கப்பல் ஆங்கிலக் கால்வாயில் மூழ்கியதில் கொல்லப்பட்டான்.

பிறப்புகள் 
 பிரான்சின் ஏழாம் லூயி மன்னன் (இ. 1180)

இறப்புகள் 
 நவம்பர் 25 - வில்லியம் அடெலின், இங்கிலாந்தின் முதலாம் ஹென்றியின் மகன் (பி. 1103)

1120

மேற்கோள்கள்

da:1120'erne#1120
வச்ரபானி

வச்ரபானி மஹாயான பௌத்தத்தின் பழம்பெறும் போதிசத்துவர்களில் ஒருவர். அவருடைய பெயருக்கு கையில் மின்னலை(வஜ்ரம் - மின்னல்) ஏந்தியவர் என்று பொருள். இவர் புத்தரின் பாதுகாவலராக திகழ்கிறார் மேலும் அவர் புத்தரின் ஆற்றலில் உருவகமாக உள்ளார். வஜ்ரபாணி பழங்காலத்தில் பெரும்பாண்மையான பௌத்த வடிவங்களில் புத்தருடன் காணப்படுகிறார். பொதுவாக, வஜ்ரபாணி, அவலோகிதேஷ்வரர், மஞ்சுஸ்ரீ ஆகிய மூவரும் புத்தரின் பாதுகாவலர்களாக சித்தரிக்கப்படுபவர்கள்.

நம்பிக்கைகள்

வஜ்ரபாணி, கையில் மின்னலை ஏந்தியவராக உள்ளார். எப்படி,  மஞ்சுஸ்ரீ அனைத்து புத்தர்களின் அறிவின் உருவகமாகவும், அவலோகிதேஷ்வரர் அனைத்து புத்தர்களின் கருணையின் உருவமகாகவும் கருதுவது போல, வஜ்ரபாணி அனைத்து புத்தர்களின் ஆற்றலின் உருவகமாக விளங்குகிறார். வஜ்ரபாணியின் இந்த உக்கிர உருவம், தெளிவு பெற்ற மனத்தின் ஆற்றலை விளக்குகிறது. அவர் மனிதர்களுள் உள்ள எதிர்மறையான எண்ணங்களை அழிப்பவராக உள்ளார். அவருடைய இடது கையில் வஜ்ராயுதமும், வலது கையில் பாசமும்(पाशं) வைத்துள்ளார். தன்னிடமுள்ள பாசத்தால் அரக்கர்களை கட்டுகின்றார். தன்னுட்ய சிரத்தில் மண்டை ஓட்டை மகுடமாக சூடியுள்ளார். மேலும், கழுத்தில் நாகத்தையும் உடலில் புலித்தோலையும் அணிந்துள்ளார்.

சித்தரிப்பு

பொதுவாக, வஜ்ரபாணி உக்கிர உருவுடன் காட்சி தருகிறார். மேலும் காந்தார பௌத்த சிற்பங்களில் இவர் கிரேக்க வீரரான ஹெராக்ல்ஸ்'ஐ ஒத்து இருக்கிறார். மேலும் புத்தரின் காவலராகவும் வழிகாட்டியாகவும் இச்சிற்பங்களில் அவர் சித்தரிக்கப்படுகிறார். ஜப்பானின் இவரை ஷுகொங்கோஷின் என அழைக்கின்றனர். புத்தர்களின் பாதுகாவலர்களாக கருதப்படும் வித்யாராஜாக்கள் இவ்ரை வணங்கும் வழக்கத்தில் இருந்து தோன்றியிருக்கலாம் என கருதப்படுகிறது.

மந்திரங்கள்

வஜ்ரபாணியின் மந்திரம் கீழ்க்கண்டவாறு

ஓம் வஜ்ரபாணி ஹூம்
ॐ वज्रपाणि हूँ

இந்த மந்திரத்தை உச்சரிப்பதால் அளவில்லாத ஆற்றலும் வீரியமும் ஒருவருக்கு கிடைப்பதாக நம்பப்படுகிறது.

இவற்றையும் பார்க்கவும்
போதிசத்துவர்
தர்ம்பாலகர்

மேற்கோள்கள்
 "Religions and the Silk Road" by Richard C. Foltz (St. Martin's Press, 1999) 
 "The Diffusion of Classical Art in Antiquity" by John Boardman (Princeton University Press, 1994) 
 "Old World Encounters. Cross-cultural contacts and exchanges in pre-modern times" by Jerry H.Bentley (Oxford University Press, 1993) 
 "Alexander the Great: East-West Cultural contacts from Greece to Japan" (NHK and Tokyo National Museum, 2003)
 "The Greeks in Bactria and India" W.W. Tarn, Cambridge University Press
 "De l'Indus à l'Oxus, Archéologie de l'Asie Centrale", Osmund Bopearachchi, Christine Sachs, 
 "The Crossroads of Asia, Transformation in image and symbols", 1992,

வெளி இணைப்புகள்
 வஜ்ரபாணி - அக்ஷோப்யரின் அம்சம்
வஜ்ரபாணி - மந்திரங்கள் மற்றும் தோற்றம்

போதிசத்துவர்கள்
தர்மபாலர்கள்
இயக்கர்
ஊ தாண்ட்

ஊ தாண்ட் (U Thant, ஜனவரி 22, 1909 – நவம்பர் 25, 1974) என்பவர் மியான்மாரைச் சேர்ந்த இராஜதந்திரியும் ஐக்கிய நாடுகள் அவையில் 1961 முதல் 1971 வரை பணியாற்றிய 3வது பொதுச் செயலாளரும் ஆவார்.

ஆரம்ப வாழ்க்கை 
ஊ தாண்ட் பர்மாவின் பண்டானோ என்ற இடத்தில் பிறந்தார். தனது 14வது வயதில் தனது தந்தையை இழந்தார். ரங்கூன் பல்கலைக்கழகக் கல்லூரியில் மேற்கல்வி கற்று பின்னர் தனது பிறந்த ஊரின் தேசியக் கல்லூரியில் தலைமை ஆசிரியரானார். தாண்ட் பல நூல்களை மொழிபெயர்த்தார். 1948 இல் இவர் அரச சேவையில் அமர்ந்தார். 1951 முதல் 1957 வரை பர்மிய பிரதமர் ஊ நூவுக்கு செயலாளரானார். பல அனைத்துலக மாநாடுகளில் பங்கு பற்றினார். 1955 இல் இந்தோனீசியாவில் முதலாவது ஆசிய-ஆபிரிக்க உச்சிமாநாட்டின் செயலாளராக இருந்தார். இம்மாநாடு அணி சேரா நாடுகள் அமைப்பை உருவாக்கியது.

1957 முதல் 1961 வரை ஐநாவின் பர்மாவுக்கான நிரந்தர அங்கத்துவராக இருந்தார். அல்ஜீரியாவின் விடுதலைக்காகக் கடுமையாக உழைத்தார்.

ஐநா பொதுச் செயலாளர் 

நவம்பர் 3, 1961 இல் தாண்ட் ஐநாவின் பதில் செயலாளர் நாயகம் ஆனார். நவம்பர் 30, 1962 இலிருந்து செயலாளர் நாயகமாக ஏகமனதாகத் தெரிவு செய்யப்பட்டார். கியூபாவின் ஏவுகணை விவகாரம், கொங்கோ உள்நாட்டுப் போர் ஆகியவற்றின் முடிவுக்குக் கொண்டுவந்ததில் இவரது பங்கு முக்கியமானது. இவர் 
டிசம்பர் 31, 1971 இல் சேவையில் இருந்து இளைப்பாறினார்.

மறைவு 
ஊ தாண்ட் நவம்பர் 25, 1974 இல் புற்றுநோய் காரணமாக நியூயோர்க்கில் காலமானார்.

வெளி இணைப்புகள் 
 ஊ தாண்டின் ஐநா படங்கள்

பர்மிய மக்கள்
ஐக்கிய நாடுகள் சபையின் பொதுச் செயலாளர்கள்
1909 பிறப்புகள்
1974 இறப்புகள்
அப்பாச்சி ஆன்ட்

அப்பாச்சி ஆன்ட் (Apache Ant) என்பது ஜாவா பயன்பாடுகளுக்கான மென்பொருள் உருவாக்க செயல்முறைகளை தானியங்குபடுத்துவதற்கான ஒரு மென்பொருள் கருவியாகும். இதில் ஆன்ட் என்பது Ant (Another Neat Tool) என்ற ஆங்கிலப் பதத்தில் இருந்து வந்ததாகும். இது 2000 ஆம் ஆண்டின் தொடக்கத்தில் யுனிக்சு மேக் பில்ட் கருவிக்கு மாற்றாக அப்பாச்சி டாம்கேட் திட்டத்தில் இருந்து உருவானது. இது மேக் போன்றது. ஆனால் ஜாவா மொழியைப் பயன்படுத்தி செயல்படுத்தப்படுகிறது. இதற்கு ஜாவா இயங்குதளம் தேவைப்படுகிறது.

இவற்றையும் பார்க்க 
கிரேடில்

உசாத்துணை

வெளி இணைப்புகள் 

கட்டற்ற மென்பொருட்கள்
அப்பாச்சி மென்பொருள் அறக்கட்டளை
யாவாத் தளம்
கைத்துப்பாக்கி

கைத்துப்பாக்கி (Handgun) ஒரு கையினால் பிடித்துச் சுடப்பயன்படும் ஒரு சுடுகலனாகும். கைத்துப்பாக்கிகளில் பல வகைகள் உள்ளன. சிறு கைத்துப்பாக்கி, சுழல் கைத்துப்பாக்கி ஆகியன முக்கிய கைத்துப்பாக்கி வகைகளாகும். சிறுகைத்துப்பாக்கியில் துப்பாக்கிக் குண்டுகள் துப்பாக்கியினுள் இருக்கும். சுழல்கைத்துப்பாக்கியில் சுழலும் நீள் உருளையின் துளைகளுள் குண்டுகள் இடப்படும்.

ஆரம்பத்தில் ஒரே ஒரு தடவை சுடக்கூடிய கைத்துப்பாக்கிகளே உருவாக்கப்பட்டன. அடுத்தடுத்துச் சுடுவதனை சாத்தியப்படுத்தும் முயற்சிகள் தொடர்ந்தன. ஆரம்பத்தில் ஒன்றுக்கு மேற்பட்ட சுடுகுழல்கள் பயபடுத்தப்பட்டன. பத்தொன்பதாம் நூற்றாண்டில் சுழல்கைத்துப்பாக்கி கண்டுபிடிக்கப்பட்டமை ஒரே சுடுகுழலுடன் அடுத்தடுத்துச் சுடுவதைச் சாத்தியமாக்கியது. பின்னர் சிறுகைத்துப்பாக்கிகள் அறிமுகமாயின.

கைத்துப்பாக்கிகள் சிறியவை; பாரங் குறைந்தவை; இலகுவில் எடுத்துச் செல்லவும் மறைத்து வைக்கவும் கூடியவை. சுடுகலன்களின் பயன்பாடு காரணமாக உடற்பலத்தில் சமமற்றவர்களும் ஒரே அளவான தற்பாதுகாப்பு நிலையைக் கொண்டவர்களாக முடிந்தது.

கைத்துப்பாக்கிகள் பொதுவாக தற்பாதுகாப்பு ஆயுதங்களாகவே கருதப்படுகின்றன. தேர்ந்ந்தெடுக்கப்பட்ட இலக்குகளை மிக நெருங்கிச் சென்று தாக்கவும் பயன்படுகின்றன.

வெளி இணைப்புகள் 

 Interactive Illustrated Pistol
 Handgun Database
 Ballistics By The Inch – Relationship between barrel length and bullet velocity.

மேற்கோள்கள்
1930

1930 (MCMXXX) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

நிகழ்வுகள் 
 ஜனவரி 26 - இந்திய தேசிய காங்கிரஸ் ஜனவரி 26 ம் நாளை விடுதலை நாளாக (பூரண சுயராஜ்யம்) அறிவித்தது.
 பெப்ரவரி 18 - கிளைட் டொம்பா (Clyde Tombaugh) புளூட்டோவைக் கண்டறிந்தார்.
 மார்ச் 12 - மகாத்மா காந்தி உப்புச் சத்தியாக்கிரகத்தை ஆரம்பித்தார்.
 மார்ச் 28 - கொன்ஸ்டன்டீனபில், அங்கோரா ஆகியன இஸ்தான்புல் மற்றும் அங்காரா எனப் பெயர் மாற்றம் பெற்றன.
 ஏப்ரல் 18 - பிபிசி வானொலி தனது வழமையான செய்தி அறிக்கையில் இந்நாளில் "எந்த செய்திகளும் இல்லை" என அறிவித்தது.
 மே 4/மே 5 - மகாத்மா காந்தி மீண்டும் கைதானார்.
 மே 6 - இரானில் இடம்பெற்ற நிலநடுக்கத்தில் 4,000 பேர் கொல்லப்பட்டனர்.
 மே 19 - தென்னாப்பிரிக்காவில் வெள்ளையினப் பெண்களுக்கு வாக்குரிமை கிடைத்தது.
 ஜூலை 13 - முதலாவது உலகக் கோப்பை காற்பந்தாட்டப் போட்டிகள் ஆரம்பமாயின. லூசியென் லோரென்ட் பிரான்சுக்காக மெக்சிகோவுக்கு எதிராக முதலாவது கோலைப் போட்டார்.
 ஜூலை 30 - முதலாவது உலகக் கோப்பை காற்பந்தாட்டப் போட்டிகளின் இறுதி ஆட்டத்தில் உருகுவே ஆர்ஜெண்டீனாவை 4-2 என்ற கோல் கணக்கில் வெற்றி பெற்றது.
 ஆகத்து 6 - வீரகேசரி நாளிதழ் ஆவணிப்பட்டி பெ. பெரி. சுப்பிரமணியம் செட்டியார் என்பவரால் கொழும்பில் தொடங்கப்பட்டது.
 ஆகஸ்ட் 27 - பெருவில் இராணுவ ஆட்சி ஏற்படுத்தப்பட்டது.
 டிசம்பர் - துருக்கியில் பெண்களுக்கு வாக்களிக்கும் உரிமை வழங்கப்பட்டது.
 டிசம்பர் 28 - மகாத்மா காந்தி பேச்சுவார்த்தைகளுக்காக பிரித்தானியா சென்றார்.

நாள் அறியப்படாதவை 
 நியூத்திரன் கண்டுபிடிக்கப்பட்டது.
 அப்காசியா, ஜோர்ஜியா ஆகியன இணைந்தன.

பிறப்புகள் 
 பெப்ரவரி 3 – மணி கிருஷ்ணசுவாமி, கருநாடக இசை வாய்ப்பாட்டு கலைஞர் (இ. 2012)
 ஏப்ரல் 13 – பட்டுக்கோட்டை கல்யாணசுந்தரம், பாடலாசிரியர் (இ. 1959)
 சூன் 8 – இர. ந. வீரப்பன், மலேசிய எழுத்தாளர் (இ. 1999)
 சூலை 6 – எம். பாலமுரளிகிருஷ்ணா, கருநாடக இசைப் பாடகர், இசைக்கலைஞர் (இ. 2016)
 சூலை 9 – கே. பாலச்சந்தர், திரைப்பட இயக்குநர் (இ. 2014)
 ஆகத்து 2 – ஏ. பி. வெங்கடேசுவரன், இந்திய முன்னாள் வெளியுறவுச் செயலர் (இ. 2014)
 ஆகஸ்ட் 5 – நீல் ஆம்ஸ்ட்றோங், சந்திரனில் தரையிறங்கிய முதல் மனிதர்
 அக்டோபர் 6 – ரிச்சி பெனோட், ஆத்திரேலியத் துடுப்பாளர், வர்ணனையாளர் (இ. 2015)
 அக்டோபர் 10 – ஹரோல்ட் பிண்டர், நோபல் பரிசு பெற்ற ஆங்கில எழுத்தாளர் (இ. 2008)
 நவம்பர் 17 – பிரேம்ஜி ஞானசுந்தரம் முற்போக்கு எழுத்தாளர், பத்திரிகையாளர் (இ. 2014)

இறப்புகள் 
 ஜூலை 7 - ஆர்தர் கொனன் டொயில், எழுத்தாளர் (பி. 1859)
 நவம்பர் 26 - சேர் பொன்னம்பலம் இராமநாதன், இலங்கையின் தேசியத் தலைவர் (பி. 1851)

நோபல் பரிசுகள் 
 இயற்பியல் - சி. வி. இராமன்
 வேதியியல் - ஹான்ஸ் ஃபிஷர்
 மருத்துவம் - கார்ல் லாண்ட்ஸ்டெய்னெர்
 இலக்கியம் - சிங்கிளையர் லூயிஸ்
 அமைதி - Archbishop Lars Olof Nathan Söderblom

1930 நாட்காட்டி

மேற்கோள் 

nv:1901 – 1950
மூரித்தானியா

மூரித்தானியா அல்லது மவுரித்தேனியா (Mauritania, அரபு: موريتانيا , அல்லது மூரித்தானிய இஸ்லாமியக் குடியரசு, என்பது வடமேற்கு ஆபிரிக்காவில் உள்ள ஒரு நாடாகும். இதன் எல்லைகளாக மேற்கில் அத்திலாந்திக் பெருங்கடல், தென்மேற்கில் செனெகல், கிழக்கு மற்றும் தென்கிழக்கே மாலி, வடகிழக்கே அல்ஜீரியா, வடமேற்கே மேற்கு சகாரா ஆகியன அமைந்துள்ளன.

வெளி இணைப்புகள் 
 சிஐஏ தரவுகள் 
 மூரித்தானிய அரசு இணையத்தளம்
 ஓல்ஆபிரிக்கா.கொம் செய்திகள்

மேற்கோள்கள்

வடக்கு ஆப்பிரிக்க நாடுகள்
மவுரித்தேனியா
ஐக்கிய நாடுகள் சபையின் உறுப்பு நாடுகள்
1520

1520 (MDXX) ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.

நிகழ்வுகள் 
* ஜனவரி 18 - டென்மார்க், மற்றும் நோர்வே இரண்டாம் கிறிஸ்டியன் மன்னன் அசுண்டே ஆறு அருகில் இடம்பெற்ற சமரில் சுவீடனைத் தோற்கடித்தான்.
 செப்டம்பர் 22 - முதலாம் சுலைமான் ஓட்டோமான் பேரரசின் மன்னனானான்.
 நவம்பர் 8 - டென்மார்க் படைகள் சுவீடனைத் தாக்கி 100 பேரைக் கொன்றனர்.
 நவம்பர் 28 - தென்னமெரிக்கா ஊடாகப் பயணித்த போர்த்துகேய நாடுகாண்பயணி மகலன் பசிபிக் பெருங்கடலை அடைந்தான். இவனே அட்லாண்டிக் கடலில் இருந்து பசிபிக் கடலை அடைந்த முதலாவது ஐரோப்பியர் ஆவான்.

பிறப்புகள்

இறப்புகள்

1520 நாட்காட்டி

மேற்கோள்கள்

1520கள்
1520
1853

1853 (MDCCCLIII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வியாழக்கிழமையில் ஆரம்பமான ஒரு சாதாரண ஆண்டாகும்.

நிகழ்வுகள் 
 ஜனவரி - யாழ்ப்பாணத்தில் வண்ணார்பண்ணையில் சென் பீட்டர்ஸ் பாடசாலை (கில்னர் கல்லூரி) பீட்டர் பேர்சிவல் பாதிரியாரால் ஆரம்பிக்கப்பட்டது.
 ஜனவரி 12 - டாய்பிங் இராணுவம் சீனாவின் வூச்சாங் நகரைப் பிடித்தன. 
 பெப்ரவரி 22 - வாஷிங்டன் பல்கலைக்கழகம் எலியட் செமினறி என்ற பெயரில் ஆரம்பிக்கப்பட்டது.
 ஏப்ரல் 16 - இந்தியாவில் முதன் முதலில் பாம்பே முதல் தாணே வரை ஓடத்துவங்கியது.
 மே 6 - யாழ்ப்பாணத்தில் வைமன் கதிரவேற்பிள்ளை என்பவரால் த லிற்றரறி மகசின் (the Literary Magazine) என்ற இதழ் ஆரம்பிக்கப்பட்டது.
 ஆகஸ்ட் 12 – நியூசிலாந்து சுயாட்சி பெற்றது.
 அக்டோபர் 4 - ஒட்டோமான் பேரரசு ரஷ்யா மீது போரை அறிவித்தது.
 நவம்பர் - யாழ்ப்பாணத்தில் காலரா பரவியது.
 நவம்பர் 30 - பவெல் நகீமொவ் தலைமையில் ரஷ்யப் பேரரசின் கடற்படை வட துருக்கியில் உள்ள சினோப் என்ற இடத்தில் ஒஸ்மன் பாஷா தலைமையிலான ஓட்டோமான் பேரரசின் படைகளைத் தோற்கடித்தனர்

நாள் அறியப்படாதவை 
 டொனால்ட் மக்கே என்பவர் "பாரிய குடியரசு" (Great Republic) என்ற உலகின் மிகப்பெரும் கப்பலைக் கட்டினார்.
 தொடர்வண்டி இந்தியாவில் அறிமுகப்படுத்தப்பட்டது.
 யாழ்ப்பாணத்தில் கோப்பாய் சி.எம்.எஸ். தமிழ்ப் பாடசாலை ஆரம்பிக்கப்பட்டது.

பிறப்புகள் 
 செப்டம்பர் 14 - சேர் பொன்னம்பலம் அருணாசலம், இலங்கையின் தேசியத் தலைவர் (இ. 1924)

இறப்புகள்

1853 நாட்காட்டி

மேற்கோள்கள்
சுலோவீனியா

சுலோவீனியா (Slovenia) மத்திய ஐரோப்பாவின் தெற்கில் அமைந்துள்ள  ஒரு நாடாகும். இதன் எல்லைகளில் மேற்கே இத்தாலியும் வடக்கே ஆஸ்திரியாவும் வடகிழக்கில் அங்கேரியும் தென்கிழக்கில் குரோஷியாவும் தென்மேற்கில் அத்ரீயடிக் கடலும் அமைந்துள்ளன. இது முன்பு யுகோஸ்லாவியா நாட்டின் பகுதியாக இருந்தது.

ஸ்லோவீனியா ஒரு நாடாளுமன்றக் குடியரசு நாடாகும். இது ஐக்கிய நாடுகள், ஐரோப்பிய ஒன்றியம் மற்றும் நேட்டோ ஆகியவற்றின் உறுப்பினராக உள்ளது. இதன் தலைநகரம் லியுப்லியானா.

மேற்கோள்கள்

 
பால்கன் நாடுகள்
நேட்டோ உறுப்பு நாடுகள்
ஐரோப்பிய ஒன்றிய நாடுகள்
ஐக்கிய நாடுகள் சபையின் உறுப்பு நாடுகள்
குடியரசுகள்
ஐரோப்பிய நாடுகள்
தெற்கு ஐரோப்பா
கல்வெட்டு

பண்டைக் காலத்தில் நீண்ட காலம் அழியாதிருக்க வேண்டும் எனக் கருதப்பட்ட செய்திகள் கற்களில் வெட்டப்பட்டன. இவ்வாறு கல்லில் பொறிக்கப்பட்ட செய்தியே கல்வெட்டு எனப்படுகின்றது. பெரும்பாலும், மன்னர்களின் ஆணைகள், அவர்கள் செய்த பணிகள் போன்றவை கல்வெட்டுக்களாகப் பொறிக்கப்பட்டன. இவை தவிர வீரர்கள், பிரபுக்கள், அதிகாரிகள் போன்றோர் தொடர்பிலும், முக்கிய நிகழ்வுகள் தொடர்பிலும் கல்வெட்டுக்கள் உள்ளன.

கல்வெட்டுக்கள், பெரும்பாலும் பொதுமக்கள் பார்ப்பதற்காக வெட்டப்படுவதால் இவை பொது இடங்களிலேயே அதிகம் காணப்படுகின்றன. கோயில்கள், குகைகள், பொது மண்டபங்கள், வெற்றித் தூண்கள், நடுகற்கள் எனப்படும் இறந்தோர் நினைவுக் கற்கள் என்பவற்றில் கல்வெட்டுகளைக் காணலாம். கல்வெட்டு பொறிக்கும் வழக்கம் உலகின் பல பகுதிகளிலும் காணப்பட்டுள்ளது. தொல்லியல் ஆய்வுகள் இறந்துபட்ட அல்லது இன்னும் வாழ்ந்து கொண்டிருக்கின்ற பல்வேறு மொழிகளிலுமான கல்வெட்டுக்களை வெளிச்சத்துக்குக் கொண்டுவந்துள்ளன.

கல்வெட்டுக்கள் பல ஆயிரம் ஆண்டுகள் நிலைத்திருக்கக் கூடியவை. ஆதலால், மிகப் பழங்கால வரலாற்றுச் செய்திகள், நிகழ்வுகளுக்கான நம்பகமான சான்றுகளாக இவை திகழ்கின்றன. பல கல்வெட்டுக்கள் ஒரு மொழியில் மட்டுமின்றி, ஒன்றுக்கு மேற்பட்ட மொழிகளிலும் ஒரே செய்தியைக் குறிக்கும்படி அமைந்துள்ளன. இத்தகைய கல்வெட்டுக்கள் வழக்கொழிந்து மறக்கப்பட்டுவிட்ட மொழிகள் பலவற்றை வாசித்து அறியவும் அவற்றை மீட்டுருவாக்கம் செய்யவும் உதவுகின்றன. பண்டைய எகிப்திய மொழி இவ்வாறு மீட்டுருவாக்கம் செய்யப்பட்டதே. பல்வேறு காலகட்டங்களைச் சேர்ந்த கல்வெட்டுக்களை ஆய்வு செய்வதன் மூலம் எழுத்துக்களின் படிமுறை வளர்ச்சிகளையும் அறிந்துகொள்ள முடிகிறது.

தமிழ் நாட்டில் கல்வெட்டுக்கள்

தமிழ் நாட்டின் மிகப் பழைய கல்வெட்டுக்கள் நடுகற்களில் வெட்டப்பட்டவை ஆகும். தொல்காப்பியம் முதலான பழந்தமிழ் நூல்களிலுள்ள செய்திகளும் இதற்குச் சான்றாக அமைகின்றன. தொல்காப்பியத்தில், போர்க்களத்திலே வீரச்சாவு அடைந்தோருக்குக் கல்லெடுத்தலும், அக்கல்லில் அவர்தம் வீரச் செயல்களைப் பொறித்தலும் பற்றிய குறிப்புகள் காணப்படுகின்றன.

இவ்வாறாக நடுகற்களில் தோன்றிய கல்வெட்டுக்கள் பல்லவர் காலத்தில் வேறு தேவைகளுக்கும் பயன்படத் தக்கதாக வளர்ச்சியடைந்தன. பல்லவர்களின் தொடக்க காலக் கல்வெட்டுக்கள் பிராகிருத மொழியிலும், இடைக்காலத்தில் சமசுகிருதத்திலும் கி.பி ஆறாம் நூற்றாண்டு முதல், பிற்காலப் பல்லவர் காலத்தில் தமிழிலும் பொறிக்கப்பட்டன.

இவர்களுக்குப் பின்னர் சோழ மன்னரும், பாண்டியரும் கல்வெட்டுக்களைப் பொறிக்கும் வழக்கம் உடையோராக இருந்தனர். இதனால் கல்வெட்டுக்கள் பெரிதும் வளர்ச்சியுற்றன. இவ்வாறு பொறிக்கப்பட்ட ஆயிரக்கணக்கான கல்வெட்டுக்களின் மூலமே தமிழ் நாட்டின் இடைக்கால வரலாற்றின் பெரும்பகுதியை அறிந்து கொள்ள முடிந்தது.

இவற்றையும் பார்க்கவும்

 கல்வெட்டியல்
 ஆதுர சாலை

கல்வெட்டியல்
தக்காளி

தக்காளி சமையலிற் காயாகவும் பழமாகவும் பயன்படும் ஒரு காய்கறிச் செடியினமாகும். இது கத்தரிக்காய், குடைமிளகாய் போன்றே சோலானேசியெ (Solanaceae ) அல்லது நிழல்சேர் (nightshade) செடிக் குடும்பத்தைச் சேர்ந்த செடியினமாகும். இதனை அறிவியலில் சோலானம் லைக்கோபெர்சிக்கம் (Solanum lycopersicum) அல்லது இணையாக லைக்கோபெர்சிக்கன் லைக்கோபெர்சிக்கம் (Lycopersicon lycopersicum) என்று அழைக்கிறார்கள். இதன் தாயகம் (தென் அமெரிக்கா, நடு அமெரிக்கா மற்றும் வட அமெரிக்காவின் தென் பகுதியாகும். குறிப்பாக பெரு, மெக்சிக்கோவில் இருந்து அர்ஜெண்டைனா வரையான பகுதியாகும். ஓராண்டுத் தாவரமான இது 1-3 மீ உயரமாக வளர்கிறது. 

ஆங்கிலத்தில் இதற்கு வழங்கும் பெயரான டொமேட்டோ (அல்லது டொமாட்டோ) என்பது நஃகுவாட்டில் (Nahuatl) மொழிச்சொல்லான டொமாட்ல் (tomatl) என்பதில் இருந்து வந்ததாகும். இதனை அப்பகுதிகளை முன்னர் ஆண்ட ஆசுட்டெக் மக்கள் தங்கள் மொழியில் ஷிட்டோமாட்ல் (xitomatl, ஒலிப்பு shi-to-ma-tlh) என்று அழைக்கப்பட்டது. அறிவியல் பெயராகிய லைக்கோபெர்சிக்கம் (lycopersicum) என்பது ஓநாய்-பீச்பழம் ("wolf-peach") என்று பொருள்படுவது, ஏனெனில் இவற்றை ஓநாய்கள் உண்ணும்.

இந்தியாவில் தக்காளி
மணித்தக்காளி, பேத்தக்காளி என்னும் இனங்கள் இந்தியாவில் உள்ளவை.மேலே விளக்கப்பட்ட அமெரிக்கத் தக்காளியைத் தமிழர் சீமைத்தக்காளி எனக் கூறுவர்.
 மணித்தக்காளி மிளகு அளவு பருமன் கொண்டது. இதன் பழம் கருமையானது. காய்களைக் குழம்பு வைப்பர். பழங்களை உண்பர். 
 நுரைத்தக்காளி என்னும் பேத்தக்காளி குப்பைக் கூளங்களில் தோன்றி வளரும். இதனை நெய்த்தக்காளி எனவும் வழங்குவர். பழம் மூடாக்குத் தோலுடன் காணப்படும். மூடாக்குத் தோலை உரித்துவிட்டு உள்ளே இருக்கும் பசுமைநிறத் தக்காளியை உண்பர். இது காய்நிலையில் கசக்கும். எனவே உண்ணமாட்டார்கள். இந்த உள் தக்காளி  பட்டாணி அளவு பருமன் கொண்டிருக்கும். காய்நிலையில்  அளவு பருமன் கொண்டது. இதன் பழம் கருமையானது. மூடாக்குத் தோலை உரித்துவிட்டு காய்களைக் குழம்பு வைப்பர். பழங்களை உண்பர்.

தக்காளி உற்பத்தி
2020ஆம் ஆண்டில், தக்காளியின் உலக உற்பத்தி 187 மில்லியன் டன்களாக இருந்தது, இதில் சீனா 35% உற்பத்தி செய்தது. இதைத் தொடர்ந்து இந்தியா, துருக்கி மற்றும் அமெரிக்கா ஆகியவை முக்கிய உற்பத்தியாளர்களாக உள்ளன (அட்டவணை)

தக்காளி வித்து பிரித்தெடுக்கும் முறை
நன்கு பழுத்த பழத்தில் இருந்து உட்கனியம் வித்துக்களுடன் வேறாக்கப்படும். இது இரு நாள் வரை நொதிக்கவிடப்படும். மறு வித்திக்களை சுற்றியுள்ள சளிப்படை நிங்கும் வகையில் நன்கு வித்துக்கள் கழுவப்பட்டு வித்துக்கள் வேறாக்கப்படும். பின் சுத்தமான துணியின் மீது ஏரலிப்பு வடியும் வரையில் வைக்கப்படும். அதன் பின் சில மணி நேரம் வரையில் வெயிலில் உலரவிடப்படும். பின் நிழலான இடத்தில் உலர்த்தி குளிரான சூழலில் சேமிக்க வேண்டும்.

படங்கள்

மேற்கோள்கள் 

காய்கறிகள்
பழங்கள்
அமெரிக்காக்களில் தோன்றிய பயிர்கள்
உருளைக் கிழங்கு குடும்பம்
சடையப்ப வள்ளல்

சடையப்ப வள்ளல்  கம்பரின் புரவலர். கம்பன் காவியம் பாடப்பட்ட காலத்தில் சோழப் பேரரசனின் ஆதரவு இல்லாமல் சடையப்ப வள்ளல் ஆதரவுடன்தான் பாடப்பட்டது. அவரைப் புகழ்ந்துக் கம்பர் 1000 பாடல்களுக்கு ஒரு பாடல் வீதம் தன் கம்பராமாயணத்தில் எழுத, மற்றப் புலவர்கள் ஆயிரத்துக்கு ஒரு பாட்டில் குறிப்பிட்டால் போதும் என்றுக் கூறிவிட, கம்பர் இவ்வாறுக் கூறுவார். "சடையப்ப வள்ளல் நூற்றில் ஒருவர் என்று நினைத்தேன். ஆனால் நீங்கள் கூறியபடி அவர் 'ஆயிரத்தில் ஒருவர்' ஆகிறார். அப்படியே செய்கிறேன்." 

சடையப்ப வள்ளலின் சொந்த ஊர் திருவெண்ணெய் நல்லூர்.இவரின் சமாதி இன்றும் தஞ்சாவூர் மாவட்டம் கதிராமங்கலத்தில் காணப்படுகிறது.கம்பராமாயணத்தை இயற்றியவுடன், கம்பர் வரும் போது அவருக்கு நெற்கதிர்வேய்ந்த பந்தலிட்டு இவர் வரவேற்பு அளித்ததால் அவ்வூருக்கு இப்பெயர் வழங்கப்பட்டது.
ஈழத்தில் பஞ்சம் வந்தகாலத்தில் தமிழகத்தைச் சார்ந்த சடையப்ப வள்ளல் என்பார் கப்பல்களில் உணவுப்பண்டங்களை அனுப்பி வைத்தார் என்று வரலாறு சொல்கிறது.

சிலை 
ஈரோடு மாவட்டம் 'இராசாக்கோவிலில்' இவருக்கு சிலை வைக்கப்பட்டுள்ளது. இவர் வாழ்ந்து, மறைந்த கதிராமங்கலத்தில் இவருக்கும் கம்பருக்கும் சிலை வைக்கப்பட்டுள்ளது.

மேற்கோள்கள்

தமிழ்நாட்டில் வாழ்ந்த வள்ளல்கள்
பயனியர் திட்டம்

பயனியர் திட்டம் (Pioneer program) ஐக்கிய அமெரிக்காவின் ஆளற்ற விண்வெளித் திட்டங்களில் ஒன்றாகும். இது முக்கியமாக கோள்களை ஆராய்வதற்காக ஆரம்பிக்கப்பட்டது. இத்திட்டத்தின் மூலம் பல விண்கலங்கள் அனுப்பப்பட்டாலும் பயனியர் 10, மற்றும் பயனியர் 11 ஆகியன முக்கியமானவையாகக் கருதப்படுகின்றன. இவை சூரிய குடும்பத்தின் வெளியே சென்று வெளிக் கோள்களை ஆராய்ந்தன. இரண்டும் ஒரு பொற் தகடு (Pioneer plaque) ஒன்றைக் கொண்டு சென்றன. இத்தகட்டில் ஓர் ஆணினதும் ஒரு பெண்ணினதும் வரைபடங்களும் விண்கலங்களைப் பற்றிய விபரங்கள் அடங்கிய சில வரைபுகளையும் கொண்டிருந்தது. வெளி உலகைச் சேர்ந்தவர்கள் யாரேனும் எப்போதாவது ஒரு நாள் இத்தகட்டை காண்பார்கள்.

தொடக்க காலப் பயனியர் பயணங்கள் 
ஆரம்பகாலப் பயனியர் விண்கலங்கள் பொதுவாக சந்திரனை ஆராயவே முயற்சித்தன.

 பயோனீர் 0 - சந்திரனைச் சுற்ற அனுப்பப்பட்டது. புறப்பட்ட 77 செக்கன்களில் அழிந்தது (ஆகஸ்ட் 17, 1958)
 பயனியர் 1 - சந்திரனை அடையவில்லை (அக்டோபர் 11, 1958)
 பயனியர் 2 - வெற்றி பெறவில்லை (நவம்பர் 8, 1958)
 பயனியர் 3 - சந்திரனை அடையவில்லை [[டிசம்பர் 1958
 பயோனீர் 4 - பூமியின் விடுபடு திசைவேகத்தை அடைந்தது (மார்ச் 1959)
 பயனியர் P-1 - செப்டம்பர் 1959 இல் தொலைந்தது.
 பயனியர் P-3 - டிசம்பர் 1959 இல் தொலைந்தது.
 பயனியர் 5 - மார்ச் 11, 1960
 பயனியர் P-30 - சந்திரனின் சுற்றுப் பாதையை அடையவில்லை செப்டம்பர் 1960
 பயனியர் P-31 - தொலைந்து விட்டது டிசம்பர் 1960

பிற்காலப் பயணங்கள் (1965-1978) 

வியாழன் மற்றும் சனி ஆகிய கோள்களை இவை ஆராய்ந்தன.

 பயனியர் 6 - டிசம்பர் 1965 இல் ஏவப்பட்டது.
 பயனியர் 7 - ஆகஸ்ட் 1966 இல் ஏவப்பட்டது.
 பயனியர் 8 - டிசம்பர் 1967 இல் ஏவப்பட்டது.
 பயானியர் 9 - நவம்பர் 1968
 பயனியர் E - தொலைந்து விட்டது ஆகஸ்ட் 1969

கடைசிப் பயணங்கள் (1972-1973) 

 பயனியர் 10 - வியாழன் மார்ச் 1972
 பயனியர் 11 - வியாழன், சனி ஏப்ரல் 1973

வெளி இணைப்புகள் 
 பயனியர் திட்டத்தின் இணையத்தளம் 
 பயனியர் திட்டம்

மேற்கோள்கள்

அமெரிக்க விண்வெளித் திட்டங்கள்
லெனினிசம்

லெனினிசம் (Leninism) என்பது போல்ஷெவிக் புரட்சித் தலைவரான விளாடிமிர் லெனின் மற்றும் அவரது கொள்கைகளைக் பின்பற்றுபவர்களினாலும் தரப்பட்ட அரசியல் மற்றும் பொருளாதாரக் கொள்கைகளாகும். கார்ல் மார்க்ஸ்சின் கம்யுனிச சிந்தனைகளான மார்க்சியத்தில் இருந்து தழுவி லெனின் நிலைநிறுத்திய கொள்கைகள் பின் நாளில் "லெனினிசம்" என்று பிரபலமாயிற்று. இது சோவியத் கம்யூனிசத்துக்கு வழிவகுத்தது.

லெனினின் காலத்தில் "லெனினிசம்" என்ற கருத்து தெரிந்திருக்கவில்லை. லெனின் தனது கடைசிக் காலங்களில் சுகவீனமுற்று சோவியத் அரசில் தனது முழுமையான பங்களிப்பைச் செலுத்தாத காலத்திலேயே லெனினிசம் பற்றிய கொள்கைகள் மற்றவர்களால் எடுத்துச் செல்லப்பட்டது. குறிப்பாக அனைத்துலகக் கம்யூனிஸ்டுகளின் மூன்றாவது காங்கிரஸ் மாநாட்டில் கிரிகோரி சினோவியெவ் என்பவரே "லெனினிசம்" என்ற கருத்தைப் பரப்பினார்.

சோவியத் ஒன்றியம் அமைக்கப்பட்டதில் இருந்து லெனினிசம் என்பது மார்க்சியத்தின் ஒரு முக்கிய கிளாஇயாகப் பரவியிருந்தது. லெனினிசத்திலிருந்து நேரடியாகத் தோன்றியவைகளே ஸ்டாலினின் மார்க்சிசம்-லெனினிசம், மற்றும் லியோன் திரொட்ஸ்கியின் திரொட்ஸ்கியிசம் ஆகியன. லெனினின் மறைவிற்குப் பின்னர் சோவியத்தின் இரண்டு முக்கிய அரசியல் தலைவர்களாக ஸ்டாலினும் திரொட்ஸ்கியும் விளங்கினார்கள்.

வெளி இணைப்புகள் 
லெனினின் நூல்கள்:
 என்ன செய்ய வேண்டும்?
 Imperialism: The Highest Stage of Capitalism
 அரசும் புரட்சியும் 
 லெனினின் நூல்கள்
 அனைத்துலக கம்யூனிஸ்டுகளின் முதலாவது காங்கிரஸ்

மார்க்சியம்
இடதுசாரி அரசியல்
அரசியல் மெய்யியல்
விளாதிமிர் லெனின்
குளிர்களி

குளிர்களி (ஐஸ்கிரீம்) அல்லது பனிக்கூழ் என்பது பால், கிறீம் போன்ற பாற் பொருட்கள் மற்றும் நிறமூட்டிகள், சுவையூட்டிகள் ஆகியன கலந்து தயாரிக்கப்படும் குளிரூட்டப்பட்ட சிற்றுண்டியாகும். இக்கலவை குளிரூட்டப்படும்போது பனிக் கட்டிகள் உருவாவதைத் தடுக்க மெதுவாகக் கலக்கப்படும். பாற்பொருட்கள் இன்றிச் சோயாப் பால் போன்றவற்றைப் பயன்படுத்தியும் குளிர்களி தயாரிக்கப்படுகிறது. குளிர்களி வனிலா, சொக்லேற், ஸ்ரோபரி போன்ற சுவைத் தன்மைகளுடன் தயாரிக்கப்படுகிறது.

மேற்கோள்கள்

இனிப்புகள்
மகாசுதாமபிராப்தர்

மகாஸ்தாமபிராப்தர் (महास्थामप्राप्त) மகாயான பௌத்தத்தில் வணங்கப்படும் போதிசத்துவர் ஆவர். இவர் அறிவாற்றலில் உருவகமாக கருதப்படுபவர். மேலும் அமிதாபர் மற்றும் அவலோகிதேஷ்வரருடன் மும்மூர்த்தியாக அவ்வப்போது சித்தரிக்கப்படுகிறார். சீன பௌத்தத்தில் அவலோகிதேஷ்வரரைப்போலவே இவரும் பெண் வடிவத்தில் வணங்கப்படுகிறார். ஜப்பானில் வணங்கப்படும் 13 புத்தர்களில் இவரும் ஒருவர்.

மற்ற போதிசத்துவர்களைப் போல, மகாஸ்தாபமபபிராப்தரின வழிபாடு மக்களிடத்தில் பிரபலமடையவில்லை. சுரங்காம சூத்திரத்தில் மகாஸ்தாமபிரப்தரை குறித்து கூறப்பட்டுள்ளது.

மேற்கோள்கள்

போதிசத்துவர்கள்